**ОБЩИНСКА ИЗБИРАТЕЛНА КОМИСИЯ В ОБЩИНА ГОРНА ОРЯХОВИЦА, ОБЛАСТ ВЕЛИКО ТЪРНОВО ЗА произвеждане на изборите за общински съветници и за кметове на 27 октомври 2019 г.**

**ПРОЕКТ ЗА Р Е Ш Е Н И Е**

**гр. Горна Оряховица**

ОТНОСНО: Писмо изх.№ МИ-15-628/04.10.2019г. на ЦИК и отмяна на Решение №108/01.10.2019г. на ОИК - Г.Оряховица

ОИК Горна Оряховица е сезирана с писмо Писмо изх.№ МИ-15-628/04.10.2019г. на ЦИК, с което на комисията е указано, че следва да отмени свое Решение №108/01.10.2019г. на ОИК - Г.Оряховица, с което е отказана дерегистрация на кандидат с имена Добромир Стойков Добрев. Със същото писмо ЦИК е потвърдила и своите предходни указания, дадени с Писмо изх.№ МИ-04-03-85/30.09.2019г. Писмото е получено на електронния адрес на комисията на 03.10.2019г. в 12:21ч. и е входирано под.№ 117/03.10.2019г. във входящия регистър на ОИК Г.Оряховица.

Проверката извършена в ЦИК е установила несъответствие с изискването за уседналост на Добромир Стойков Добрев, регистриран като кандидат за кандидат кмет на община и за общински съветник от кандидатска листа ПП „ГЕРБ”, и конкретно същият е без настоящ адрес в страната – „дерегистриран”. В Изборния кодекс (ИК) за изборите за общински съветници и за кметове е налице изискване за уседналост като условие за упражняване на активното и пасивното избирателно право. По смисъла на чл. 396 и чл. 397 ИК наред с другите предпоставки, право да избират и да бъдат избирани за общински съветници и за кметове имат гражданите, които са „живели най-малко през последните шест месеца в съответното населено място“. В тази връзка, със свое Решение № 627-ИК/19.08.2019 г, ЦИК указание към избирателите и кандидатите относно изискването за уседналост в изборите за общински съветници и за кметове на 27 октомври 2019 г. В т.1 на посоченото решение ЦИК указва, че в изборите за общински съветници, за кметове на общини и за кметове на райони по смисъла на ИК „да си живял най-малко през последните шест месеца в съответното населено място“ за българските граждани означава - да имат адресна регистрация и по постоянен, и по настоящ адрес на територията на Република България, като поне единият от тях да е в населено място на територията на съответната община към дата шест месеца преди датата на произвеждане на изборите – 26 април 2019 г. Предвид горното, в изпълнение на указанията на Централна избирателна комисия и на основание чл.87, ал.1, т.15, във връзка с чл.397 ал.1 от ИК и указанията на ЦИК, дадени с писмо изх. № МИ-04-03-85/30.09.2019г. и с писмо Писмо изх.№ МИ-15-628/04.10.2019г. на ЦИК г., Общинска избирателна комисия

**Р Е Ш И:**

1. Отменя свое решение № 108-МИ от 01.10.2019 г.

2. ЗАЛИЧАВА Добромир Стойков Добрев, регистриран под номер 1 (едно) от кандидатската листа ПП „ГЕРБ” за участие в изборите за общински съветници в Община Г.Оряховица на 27 октомври 2019 г. и като кандидат за Кмет на Община Г.Оряховица;

3. Номерацията на останалите кандидати от кандидатската листа на ПП „ГЕРБ” за участие в изборите за общински съветници в Община Горна Оряховица на 27 октомври 2019 г., остава непроменена. Под номер 1 в листата ще се изписва „заличен“.

4. АНУЛИРА издадените на Добромир Стойков Добрев удостоверения.

Решението може да се обжалва в тридневен срок от обявяването му по реда на чл. 88 от ИК..

ПРЕДСЕДАТЕЛ:....................................

(ИВАН ИЛИЕВ)

СЕКРЕТАР:.......................................

(МИЛКА ЛАМБЕВА-СТЕФАНОВА)